Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er mann, ikke bosatt i Sandnes kommune og i en alder av 45 år.

Faglig kompetanse: Kunst og kulturutdanning med master i endringsledelse

Arbeidserfaring: Prosjektleder og arbeid med ulike kultur arrangement (16 år), rådgiver på virksomhet for kultur i tjenesteområde Kultur og næring i Sandnes kommune. (4 år)

1. **Kan du beskrive din tilnærming til begrepene risiko og sårbarhet?**

Risiko er for meg faren for at noe kan går galt. Sårbarhet for meg kan være en stor folkemengde på kulturarrangement, mye beruselse blant deltakere eller pyroteknisk materiale som skal brukes som en del av underholdning kombinert med et større publikum. Sårbarhet blir mer konsekvensene av at noe går galt. Har man tilgjengelige ressurser?

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, i stor grad. Det er ROS analyser og HMS- planer for ulike arrangement. Fikk særlig innblikk med dette i Tall Ship Race, Stavanger 2010. Den gangen var det nok ikke så stort fokus på terrorfare som vi har i dag. Etter 22. juli 2011 skjedde det en endring her.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Det er alltid usikkerhet i dette, en stor usikkerhetsfaktor for oss som arbeider med kultur arrangement er været. Har selv opplevd at arrangement er stengt/ avsluttet hvor sterk vind løftet telt og bevegelige gjenstander slik at det blir en fare for folk.

1. **Er helhetlig risiko- og sårbarhetsanalyse viktige for kommunale rapporter?**

Ja, det er viktig. Fordi man gjennom disse analysene får frem hvilke risikofaktorer man står overfor. Den enkelte virksomhet kan ut fra dette se hva de må planlegge for.

1. **Har du et forhold til risikostyring og dette begrepet?**

Til en viss grad, i all tid har det spesielt vært fokus å styre dette med brann og brannpotensialet. Eller at det som forebyggende tiltak settes inn fysiske tiltak for å forhindre at publikum blir klemt under et større arrangement.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

I praksis er det politiet, brannvesen og sykehuset sammen med de frivillige (FORF) lokalt jeg ofte forhold er med til når det gjelder planleggingsarbeid opp mot større arrangementet. Opplever DSB/NUSB som en god kunnskapsformidler når det gjelder kurs for å planlegge store arrangementer. Ser at Rogaland fylkeskommune spiller en rolle på kultursiden i fylket overordnet det kommunale nivået.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Det er jeg ikke sikker på, jeg vet ikke om det eksisterer.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Det var lite på vårt område kultur når jeg begynte for 4 år siden. Vi gjør mer av dette nå. På flere andre områder er det nok et tydeligere arbeid som har pågått over tid. Tenker at vi er i utvikling og har en positiv stigende kurve.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Oppfatter det som en politisk retorikk. Vil her nevne at det gjelder vår infrastruktur som må kunne tåle påkjenning. F. eks avstand til nærmeste brannstasjon og kapasitet. Ellers at man kan få hjelp av nødetater når man trenger det. Vil også nevne operativ tid på strømnett og kraftleveranse.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Tenker at vi har dette innlemmet i virksomhet for kultur i kommunen. Når det gjelder koordineringen av alle større arrangementer – med flere beredskapsmøter mellom de ulike aktørene, kort avstand til å ta kontakt med kommunen ect. Det å være kjent og bygge relasjoner mellom de ulike aktørene som nødetater, arrangører og frivillige er etter min oppfatning en god praksis for risikostyring. Hvordan dette er på andre tjeneste og virksomheter i kommunen er jeg ikke kjent med.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Vil nevne at havet stiger, og store deler av sentrum ligger fundamentert på sand og løsmasser. Dette er for min del en klar sårbarhet. Vi er omkranset av boligområder etablert i delvis leire som en sårbarhet. Når det gjelder byens sentrum generelt, som er åpent og sårbart i seg selv med tanke på ferdsel og arrangement med tanke på evt. terrorhandlinger. Men vi kan ikke bygge en bymur for å sikre byen som en borg, det gjør man ikke lenger.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Slik jeg ser det er påvirkningsgraden i forhold til byutviklingen mellom private og offentlige aktører 50/50.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Med tanke på kulturliv, var det etablering og bygging av Sandnes kunst- og kulturhus. Dette var et paradigmeskifte i år 2000. Dette bidro etter min oppfatning til flere boliger i dette området, og litt senere kom tanken om etablering av park i Ruten området/sentrum.

Også nevne transformasjonen av havnen og endring av arealbruken fra industri til bolig og kontorformål.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Her opplever jeg og ha for lite informasjon, med mine 4 år i kommuneadministrasjonen.

Men jeg opplever slik at dette vil tvinge seg frem ettersom Sandnes by utvikler seg enda mer og vokser.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Etter min mening er en av de største risikoene at markedskreftene i fremtiden får for mye påvirkningskraft på byutviklingen, da vil vi få et sentrum som blir lite attraktivt for byens innbyggere med for mye høyhus og fortetting. Dårlige uteareal og fare for oppblomstring av kriminalitet som følge av dette med dårlige levekår. Det må etter min oppfatning ikke være økonomisk vinning som skal fremme byutviklingen, men faglige gode råd.